**Emlékeztető**

**az ISZE elnökségi üléséről**

**Helyszín: ISZE Iroda**

**Dátum: 2015.08.05. 16 óra**

**A tervezett napirendi pontok:**

1. Az informatika interdiszciplináris dimenzióinak kutatása
2. Tehetséggondozó pályázatok
3. Kódnapja a 2015/2016. tanévben is
4. Iroda adás-vétel terve
5. felkérés a Köznevelési Portál teszteléséhez
6. Tájékoztatás az ISZE szervezésű nyári tehetséggondozó táborról

**Jelen vannak:**

Fülöp Márta Marianna (elnök)

Bánhidi Sándorné (főtitkár)

Lakosné Makár Erika (alelnök)

Neubauer József (alelnök)

Mucsina Gábor Csabáné (alelnök)

**Napirendi pontok és döntések:**

1. **Tájékoztató az Informatika interdiszciplináris dimenzióinak kutatásáról**  **(Dr. Bánhidi Sándorné)**

Beszámoló:

A kutatásra a TÁMOP 3.1.15 projektben kerül sor, 30 informatikatanár részvételével zajlik 2015.06.16 – 2015.10.15. között. A kutatást az ISZE elnöksége vezényli, az adatfelvétel 100 iskolában történik és a kutatásról és eredményeiről tanulmány készül.

Határozatot nem igényelt.

1. **Tehetséggondozó pályázatok (Fülöp Márta Marianna)**

Beszámoló:

Július végén kiírásra kerültek a Nemzeti Tehetség Program 2015/2016. tanévre szóló tehetséggondozó pályázatai.

Elnökségi határozat:

Pályázatot nyújtunk be az ISZE Tehetségsegítő Tanács hálózatépítő és mentoráló munkájának támogatására; a Kozma Lászó Országos Informatika Alkalmazói Verseny és a Dusza Árpád Országos Programozói Emlékverseny támogatására.

1. **Kódnapja 2015/2016. tanévben is (Lakosné Makár Erika)**

Beszámoló:

Az előző tanévben sikeresen lezajlott az ISZE Tehetségpont Kódnapja programja.

A program felhívását országosan hirdettük. A programot 2015/2016. tanévben is meghirdettük.

Elnökségi határozat:

A versenyt a jövő tanévben is meghirdetjük. Az eddigi tapasztalatokat beépítjük a jövő évi versenyfelhívásba.

1. **Iroda adás-vétel terve (Dr. Bánhidi Sándorné)**

Beszámoló:

Célszerű lenne a Vág utcai irodát eladni és egy új ingatlant vásárolni az Oktatóterem közelében.

Elnökségi határozat:

Az elnökség megbízza dr. Bánhidi Sándorné ISZE főtitkárt, hogy vegye fel a kapcsolatot az Ingatlan Irodával.

1. **A Köznevelési Portál teszteléséhez érkezett felkérés (Dr. Bánhidi Sándorné)**

Beszámoló: Kaposi József részéről felkérés érkezett az ISZE-hez a Köznevelési Portál teszteléséhez. A tesztelés lehetőségét meghirdetjük a tagság körében. Azonban előzetesen Bánhidinétól kértek csak bejelentkezési igényt. Ezt megtettem.

Elnökségi határozat:

Az önkéntesen végzendő tesztelésbe önállóan lehet majd bekapcsolódni.

1. **Tájékoztatás az ISZE szervezésű nyári tehetséggondozó táborról (Mucsina Csabáné)**

Beszámoló: 2015. nyarán a MATEHETSZ anyagi támogatásával az ISZE tehetséggondozó nyári tábort szervezett. A programban általános iskolások vettek részt és az ISZE Tehetségpont egyik adaptált programját valósították meg. A program vezetői Mucsina Gábor Csabáné alelnök és Mucsina Gábor ISZE vezetőoktató voltak. A programról cikk készül az Inspirációba.

Határozatot nem igényelt.

Határozatok hozása: 1-6. napirendi pontoknál meghatározottan hoztunk határozatokat.

Felelős a napirend előadója.

Az emlékeztetőt vezette: Fülöp Márta Marianna elnök vezette